FSMART วิ่งต่อ 3% จับตาครึ่งหลังปี 65 กำไรโตแกร่ง บุ๊ก “เต่าบิน” เต็มไตรมาส
FSMART วิ่งต่อ 3% ราคาแตะ 21.50 บ. คาดนักลงทุนเข้าซื้อ หลังแนวโน้มกำไรครึ่งหลังปี 65 โตแกร่ง รับรู้ส่วนแบ่งกำไรตู้ “เต่าบิน” เต็มไตรมาส
FSMART วิ่งต่อ 3% ราคาแตะ 21.50 บ. จับตาครึ่งหลังปี 65 กำไรโตแกร่ง บุ๊ก “เต่าบิน” เต็มไตรมาส
26 ส.ค. 2565

ผู้สื่อข่าวรายงานว่า วันนี้ (26 ส.ค.65) ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ล่าสุด ณ เวลา 16.13 น.อยู่ที่ระดับ 21.50 บาท บวก 0.70 บาท หรือ 3.37% สูงสุดที่ระดับ 21.70 บาท ต่ำสุดที่ระดับ 20.70 บาท ด้วยมูลค่าซื้อขาย 172.85 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ (16 ส.ค.65) ประเมินเกี่ยวกับ FSMART ว่าแนวโน้มกำไรครึ่งปีหลัง 65 มีโอกาสเติบโตสูง คาดรับรู้ส่วนแบ่งกำไรของธุรกิจเต่าบินเต็มไตรมาสจะช่วยหนุนกำไรในครึ่งปีหลังเบื้องต้น พร้อมคาดกำไรในช่วงไตรมาส 3/65 อยู่ที่ 105 ล้านบาท และในไตรมาส 4/65 อยู่ที่ 110 ล้านบาท
สำหรับตู้เต่าบินคาดมีผลต่อสัดส่วนต่อกำไรของ FSMART ในปี 66 ที่ 40% และในปี 67 ที่ 47% โดยยังคงประมาณการกำไร FSMART เติบโตเฉลี่ย 47.4% ในปี 66-67
อย่างไรก็ตามแนะนำ “ถือ” FSMART ให้ราคาเป้าหมาย 21 บาท เพื่อสะท้อนความสามารถในการทำกำไรของธุรกิจตู้เต่าบินเต็มปี
ส่วนบล.กรุงไทย เอ็กซ์สปริง ระบุในบทวิเคราะห์ว่า FSMART เก็งกําไรผลการดําเนินงานครึ่งหลังปี 65ซึ่ง Consensus คาดว่าจะเติบโตต่อเนื่องจากการรับรู้ส่วนแบ่งกําไรของธุรกิจเต่าบินเต็มไตรมาส